** ОБЩИНА МАДАН**

 гр.Мадан 4900, обл.Смолян, ул.”Обединение” № 14, тел.:0308/982-20

факс: 982-77, email: madanoba@gmail.com; www.madan.bg

**П Р О Е К Т Н А Д О Г О В О Р**

**ЗА ВЪЗЛАГАНЕ НА ОБЩЕСТВЕНА ПОРЪЧКА ЗА УСЛУГА** *[[1]](#footnote-1)*

Днес, \_\_.\_\_.2019 г., в гр. Мадан,

на основание чл. 183 във вр. с чл. 112 от Закона за обществените поръчки (ЗОП) и в изпълнение на решение № \_\_ от \_\_.\_\_.2019 г. на кмета на Община Мадан – област Смолян за определяне на изпълнител в процедура за възлагане на обществена поръчка за УСЛУГА по реда на Глава XV от ЗОП – чрез публично състезание, с предмет: **„ИЗВЪРШВАНЕ НА СПЕЦИАЛИЗИРАН ПРЕВОЗ НА УЧЕНИЦИ ПРЕЗ УЧЕБНАТА 2019-2020 ГОДИНА В ОБЩИНА МАДАН“**, открита с решение № \_\_ от \_\_\_.\_\_.2019 г. на кмета на Община Мадан – област Смолян, което заедно с одобреното с него обявление за обществената поръчка е вписано в Регистъра на обществените поръчки с уникален идентификационен номер \_\_\_\_\_\_\_\_\_\_\_\_\_\_\_\_\_\_ ,

между:

 **ОБЩИНА МАДАН**, със седалище и адрес на управление в гр. Мадан, ул. Обединение № 14, ЕИК: 000614984, Инд.№ по ЗДДС: BG 000614984, представлявана от ФАХРИ АДЕМОВ МОЛАЙСЕНОВ - кмет на общината, и ФИДАНКА ЦВЕТАНОВА УЗУНОВА – главен счетоводител на общината, от една страна, наричана за краткост **ВЪЗЛОЖИТЕЛ**,

и

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, със седалище и адрес на управление \_\_\_\_\_\_\_\_\_\_\_\_\_\_\_\_\_\_\_\_ , регистриран с решение № \_\_ от \_\_\_\_\_\_ г. по фирмено дело № \_\_\_\_ / \_\_\_\_\_\_г. на \_\_\_\_\_\_\_\_\_\_\_ окръжен съд, Булстат \_\_\_\_\_\_\_\_\_\_\_\_\_\_ , вписано в Търговския регистър при Агенция по вписванията с ЕИК: \_\_\_\_\_\_\_\_\_\_\_\_\_\_\_ , представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , от друга страна, наричана за краткост **ИЗПЪЛНИТЕЛ,**

се сключи настоящият договор, с който страните се споразумяха за следното:

**I. ПРЕДМЕТ И СРОК НА ДОГОВОРА. МЯСТО НА ИЗПЪЛНЕНИЕ.**

**Чл.1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да извърши срещу възнаграждение, при условията на настоящия договор и в съответствие с Техническо задание /Приложение №1/, Техническо и Ценово предложение от оферта на ИЗПЪЛНИТЕЛЯ /Приложение №2/ и допълнително утвърдено и съобразено с учебните часове Разписание /Приложение № 3/, които са неразделна част от този договор, следното: **„ИЗВЪРШВАНЕ НА СПЕЦИАЛИЗИРАН ПРЕВОЗ НА УЧЕНИЦИ ПРЕЗ УЧЕБНАТА 2019 - 2020 ГОДИНА В ОБЩИНА МАДАН“,** чието изпълнение е разделено на 7 /седем/ обособени позиции,като **предмет на настоящия договор е изпълнението по ОБОСОБЕНА ПОЗИЦИЯ \_\_\_\_\_ – ПРЕВОЗ ПО НАПРАВЛЕНИЕ: \_\_\_\_\_\_\_\_\_\_\_\_\_\_\_\_\_\_\_\_\_.**

**(2)** ИЗПЪЛНИТЕЛЯТ ще изпълни дейностите, предмет на договора, в рамките на учебния план на съответните учебни заведения при спазване на изискванията на действащото в Република България законодателство, в това число Закона за автомобилните превози, Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта, Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите и останалите законови и подзаконови нормативни актове, регулиращи предоставянето на услугите по настоящия договор. При изменение на действащата нормативна уредба изпълнението следва да се осъществи в съответствие с новоприетата и/или изменена нормативна уредба.

**Чл.2.** **(1)** Срокът на действие на договора е до **30.06.2020 г.** /тридесети юни две хиляди и двадесета година/.

**(2)** Транспортните услуги по настоящия договор се осъществяват в учебните дни през учебната 2019-2020 г. в съответствие с допълнително утвърдено и съобразено с учебните часове Разписание /Приложение № 3/, неразделна част от този договор, и при спазване на определените маршрут и брой курсове съгласно Техническото задание /Приложение № 1/, неразделна част от този договор. В зависимост от учебната програма, броя ученици и населени места с ученици ВЪЗЛОЖИТЕЛЯТ си запазва правото за промяна в дневните пробег и брой курсове.

**(3)** ВЪЗЛОЖИТЕЛЯТ има право по изключение да възложи на ИЗПЪЛНИТЕЛЯ извършване на превози на учениците и по време на неучебни, но присъствени дни /празници на училището/, или по друг повод.

**(4)** Мястото за изпълнение на поръчката е на територията на община Мадан, област Смолян.

**ІІ. ВЪЗНАГРАЖДЕНИЕ И НАЧИН НА ПЛАЩАНЕ.**

**Чл.3. (1)** За изпълнението на настоящия договор ВЪЗЛОЖИТЕЛЯТ ще заплати на ИЗПЪЛНИТЕЛЯ възнаграждение, определено на база на действително изминатия общ пробег по маршрута и цена за превоз на километър в размер на: **\_\_\_\_\_ лева** */словом \_\_\_\_\_\_\_\_\_\_\_\_\_\_\_\_\_\_\_\_\_\_\_/* **без ДДС** съгласно Ценовото предложениеот офертата на ИЗПЪЛНИТЕЛЯ /Приложение №2/, неразделна част от този договор**.**

**(2)** Размерът на определената цена за превоз на километър по предходната алинея е окончателен и няма да подлежи на увеличение.

**Чл.4.** **(1)** Всички плащания се извършват в лева, с платежно нареждане чрез банков превод, по следната сметка, посочена от ИЗПЪЛНИТЕЛЯ:

Банка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BIC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(2)** Фактурите за извършване на плащанията по настоящия договор се изготвят на български език, в съответствие със Закона за счетоводството. Задължително към всяка една фактура да се прилага документ, удостоверяващ начина на образуване на общата стойност на разходите, предвидени във фактурата, въз основа на посочената единична цени и количества /изминати километри/.

**(3)** Заплащането на цената по договора се извършва, както следва:

1. Авансово плащане по договора не се предвижда.
2. Ежемесечни плащания за действително извършените превози се извършват на база на оферираната от ИЗПЪЛНИТЕЛЯ цена за превоз на километър съгласно Ценовото предложениеот офертата на ИЗПЪЛНИТЕЛЯ /Приложение № 2/, неразделна част от този договор, и изминатия за съответния месецпробег в километри, в срок до 30-то число на месеца, следващ месеца, за който се дължи плащането, и след представяне на двустранно подписан протокол за приемане на изпълнените услуги за отчетния месец и надлежно оформена фактура – оригинал от ИЗПЪЛНИТЕЛЯ.

*Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва директно плащане към подизпълнителите по реда и при условията на чл. 66, ал. 7-11 от ЗОП.*

*Когато ИЗПЪЛНИТЕЛЯТ е сключил договор/договори за подизпълнение, с подизпълнителя/те, посочени в офертата му, и не са направени директни плащания към подизпълнителя/те, ВЪЗЛОЖИТЕЛЯТ извършва окончателно плащане към ИЗПЪЛНИТЕЛЯ, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда, посочен в договора.*

**(4)** ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ при промяна на банковата си сметка, седалище и адрес на управление или адрес за кореспонденция в срок до 3 (три) календарни дни от промяната.

**(5)** Плащането се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 3 (три) календарни дни, след като бъде уведомен за това.

**IIІ. ПРАВА И ЗАДЪЛЖЕНИЯ НА СТРАНИТЕ:**

**А. НА ВЪЗЛОЖИТЕЛЯ.**

**Чл.5**. ВЪЗЛОЖИТЕЛЯТ има право:

1. Да контролира изпълнението на поетите от ИЗПЪЛНИТЕЛЯ договорни задължения чрез определен от него служител, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност**.** Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, освен ако са в нарушение на правила и нормативи или водят до съществено отклонение от предмета на настоящия договор.
2. Да изисква от ИЗПЪЛНИТЕЛЯ да изпълни възложените работи в срок и без отклонения от договореното.
3. Да извършва проверки на място и следи процеса на изпълнение.
4. Да получи качествено и в срок изпълнение на услугите, предмет на настоящия договор.

**Чл.6.** ВЪЗЛОЖИТЕЛЯТ се задължава:

1. Преди стартиране на изпълнението на настоящия договор да предостави на ИЗПЪЛНИТЕЛЯ списък на пътуващите ученици.
2. Да представи на ИЗПЪЛНИТЕЛЯ преди започване на дейностите по изпълнение на настоящия договор, а при необходимост и в хода на изпълнението му, допълнително утвърдено и съобразено с учебните часове Разписание /Приложение № 3/, което става неразделна част от този договор.
3. Да информира своевременно ИЗПЪЛНИТЕЛЯ за евентуални промени в разписанието, спирките и началния час на тръгване на пътните превозни средства.
4. Да осигури необходимите условия и други документи и информация за работа на ИЗПЪЛНИТЕЛЯ и да му оказва пълно съдействие при изпълнението на услугата.
5. Да съдейства своевременно за изпълнението на договорените работи, доколкото за преодоляване на възникнали затруднения се изискват действия от неговата компетентност.
6. При запитване от ИЗПЪЛНИТЕЛЯ да разяснява въпросите, свързани с извършването на услугите по този договор, в рамките на до 1 /един/ работен ден.
7. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа.
8. Да уведомява писмено ИЗПЪЛНИТЕЛЯ поне 24 /двадесет и четири/ часа предварително за евентуални промени в условията на превоза.
9. Да не сключва договор със същия предмет по същото разписание с друг превозвач.
10. Да заплати на ИЗПЪЛНИТЕЛЯ договореното възнаграждение в предвидените в настоящия договор срокове.
11. Да освободи гаранцията за изпълнение при условията на настоящия договор.

**Б. НА ИЗПЪЛНИТЕЛЯ.**

**Чл.7.** ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ съдействие, документи и информация, необходими му за качественото извършване на дейностите, предмет на настоящия договор.
2. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите, предмет на настоящия договор.
3. Да получи уговореното възнаграждение по реда, в сроковете и при условията, посочени в настоящия договор.

**Чл.8. (1)** ИЗПЪЛНИТЕЛЯТ се задължава:

1. Да извърши възложените услуги по специализиран превоз на ученици през учебната 2019/2020 година, предмет на настоящия договор, качествено и в срок в съответствие с Техническото задание /Приложение № 1/, приетите Техническо и Ценово предложение от офертата му /Приложение № 2/ и допълнително утвърденото Разписание /Приложение № 3/, които са неразделна част от този договор, като осигури квалифициран персонал за изпълнението им в съответствие с изискванията на ВЪЗЛОЖИТЕЛЯ при съобразяване със спецификите на възложената дейност и при спазване на всички установени изисквания, правила и нормативни актове.
2. В едноседмичен срок от подписване на настоящия договор да представи на ВЪЗЛОЖИТЕЛЯ списък на персонала, ангажиран за осъществяване на възложените услуги по специализиран превоз на ученици през учебната 2019/2020 година, и имената на свой служител, който ще осъществява ръководството и ще координира дейността по изпълнение на договора. изпълнителят отговаря изцяло за работата на своите служители и водачите на пътни превозни средства, ангажирани с осъществяването на дейностите, предмет на договора.
3. Да извърши безопасно и своевременно извозване на учениците при спазване на разписанието, маршрута и броя курсове съгласно Техническото задание /Приложение № 1/ и Разписанието /Приложение № 3/, които са неразделна част от този договор.
4. Да извършва превоз само на ученици съгласно предоставения от ВЪЗЛОЖИТЕЛЯ списък на пътуващите ученици.
5. Да използва технически изправни, почистени, осветени, отоплени, в отлично състояние и отговарящи на хигиенните норми автобуси, с регистриран брой седящи места съгласно изискванията на Техническото задание /Приложение № 1/, неразделна част от този договор.
6. Да осигури резервен автобус, в случай че редовният се повреди, като не допуска закъснение на учениците.
7. Да спазва правилата по безопасност на движението, охрана на труда, да осигури пълна безопасност на експлоатация на моторните превозни средства, както и да осигури безопасност на служителите на ВЪЗЛОЖИТЕЛЯ, учениците и всички граждани.
8. Да сключи застраховки „Гражданска отговорност” за всяко МПС, с което се извършват превози по договора, както и „Злополука на пътниците“.
9. Да осигури налични във всяко превозно средство при извършване на превози и да предостави чрез съответния вода при поискване от ВЪЗЛОЖИТЕЛЯ и/или контролните органи документите съгласно чл.66 от Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта.
10. Незабавно да информира ВЪЗЛОЖИТЕЛЯ за всички установени от него факти, които биха могли по какъвто и да било начин да повлияят на изпълнението на договора.
11. Да изпълнява задълженията си самостоятелно или съвместно с един или повече подизпълнители, ако такива са предвидени в офертата на ИЗПЪЛНИТЕЛЯ, като независимо от използването на подизпълнители единствено ИЗПЪЛНИТЕЛЯТ е отговорен пред ВЪЗЛОЖИТЕЛЯ за изпълнението на договора.
12. Да не възлага изпълнението на една или повече от дейностите по договора на лице, което не е подизпълнител съгласно офертата на ИЗПЪЛНИТЕЛЯ.
13. Да не сключва договор за подизпълнение с лице, за което е налице обстоятелство по чл. 54, ал. 1 или чл. 55, ал. 1 от ЗОП.
14. Да не заменя посочен в офертата подизпълнител освен в изрично предвидените в закона случаи.
15. В срок до 3 /три/ календарни дни от сключването на договор за подизпълнение или на допълнително споразумение към него, или на договор, с който се заменя посочен подизпълнител съгласно офертата на ИЗПЪЛНИТЕЛЯ, да изпрати оригинален екземпляр от договора или допълнителното споразумение на възложителя заедно с доказателства за спазване на нормативните изисквания.
16. Да предоставя на ВЪЗЛОЖИТЕЛЯ информация за плащанията по договора/ите за подизпълнение.
17. Да заплаща своевременно разходите, възникнали във връзка с изпълнението на задълженията му по настоящия договор.
18. Да изпълни договора съобразно постигането на предвидените в него цели. ИЗПЪЛНИТЕЛЯТ трябва да изпълни договора при спазване на изискванията за ефикасност, прозрачност и качество, в съответствие с най-добрите практики в съответната област. За тази цел ИЗПЪЛНИТЕЛЯТ трябва да осигури всички финансови, технически, човешки и материални ресурси, необходими за пълното и точно изпълнение на договора.
19. Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.
20. Да изпълнява указанията на упълномощените от ВЪЗЛОЖИТЕЛЯ лица, които не нарушават оперативната му самостоятелност, възможно е да бъдат изпълнени и не противоречат на настоящия договор и на закона.
21. Да присъства на всички срещи, свързани с обсъждане, разглеждане и приемане на предоставените от него услуги в изпълнение на дейностите по настоящия договор.
22. Да дава разяснения по изпълнението на поръчката при поискване от ВЪЗЛОЖИТЕЛЯ. Разясненията се дават незабавно при постъпване на питане от ВЪЗЛОЖИТЕЛЯ, а при невъзможност за моментален отговор - в 1-дневен срок от постъпване на искането за разяснение до ИЗПЪЛНИТЕЛЯ.
23. В 1-дневен срок от получаване на забележки от ВЪЗЛОЖИТЕЛЯ или други компетентни органи във връзка със специализирания превоз на ученици да отстрани за своя сметка непълнотите и недостатъците в изпълнението.
24. Да уведомява писмено ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.
25. Да не използва по никакъв начин, включително за свои нужди или като я разгласява пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на този договор, както и да не консултира трети лица извън ВЪЗЛОЖИТЕЛЯ по въпроси, свързани с изпълнението на дейностите по настоящия договор. ИЗПЪЛНИТЕЛЯТ поема задължение да осигури тези действия от всяко лице от екипа си и ако е приложимо - от подизпълнителите си.
26. Да поддържа точно и систематизирано деловодство, както и пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора.
27. Да води и предоставя на ВЪЗЛОЖИТЕЛЯ подробна финансова, техническа и друга икономическа документация, свързана с изпълнение на възложените работи, предмет на настоящия договор.
28. Да издава на ВЪЗЛОЖИТЕЛЯ надлежно оформени фактури за дължимите суми по настоящия договор, в които коректно се отразява стойността на услугите на база ежемесечните двустранно подписани приемно-предавателни протоколи. В случай на констатирано неизпълнение през месеца, във фактурата се отразява отбив от месечната цена на базата на единичната дневна цена съгласно чл.3, ал.1 от настоящия договор.
29. Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с изпълнените услуги, за извършване на проверки и изготвяне на копия, за времето на изпълнение на договора и след това.
30. Да осигури достъп до документацията, която се държи и/или съхранява от подизпълнителите, в случай на използване на подизпълнители за изпълнение на договора.
31. Да определи един или няколко служители с подходяща квалификация и опит, пряко ангажирани с изпълнението на договора, които да присъстват при извършването на проверките и да оказват съдействие на проверяващите лица.
32. Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.
33. Да спазва изискванията на законодателството на Република България и на Европейската общност във връзка с осъществяване на услугите по настоящия договор.
34. Да пази доброто име на ВЪЗЛОЖИТЕЛЯ и по никакъв начин – с действия, думи или бездействия, да не уронва неговия престиж.

**(2)** ИЗПЪЛНИТЕЛЯТ носи отговорност пред ВЪЗЛОЖИТЕЛЯ и трети увредени лица, ако при изпълнението на услугата е допуснал отклонения от изискванията, предвидени в настоящия договор, техническата документация и законовите разпоредби, действащи в Р. България, или е нарушил императивни разпоредби на нормативните актове.

**(3)** ИЗПЪЛНИТЕЛЯТ носи пълна отговорност, ако негови служители при или по повод изпълнение на възложената работа по настоящия договор причинят вреди на превозваните ученици, служители на ВЪЗЛОЖИТЕЛЯ или на граждани.

**(4)** ИЗПЪЛНИТЕЛЯТ отговаря за законосъобразността и качеството на предоставените от него превозни услуги в изпълнение на дейностите по настоящия договор.

**IV. ЕКИП.**

**Чл.9.** ИЗПЪЛНИТЕЛЯТ включва в състава си екип от квалифицирани, обучени и опитни специалисти и водачи на пътни превозни средства във връзка с изпълнение на дейностите по настоящия договор.

**V. ПРЕКРАТЯВАНЕ НА ДОГОВОРА.**

**Чл.10.** **(1)** Действието на този договор се прекратява:

1. С изпълнение и предаване на договорената работа.
2. По взаимно съгласие между страните, изразено в писмен вид.
3. При настъпване на обективна невъзможност за изпълнение на възложената работа, за което обстоятелство страните си дължат надлежно уведомяване в 1-дневен срок от настъпване на обективната невъзможност, която следва да се докаже от страната, твърдяща, че такава невъзможност е налице.
4. С 10-дневно писмено предизвестие от изправната до неизправната страна при виновно неизпълнение на съответните задължения по раздел ІІІ от настоящия договор.
5. С писмено уведомление от ВЪЗЛОЖИТЕЛЯ при системно констатирано лошо, респ. забавено изпълнение /за три или повече учебни дни през срока на действие на договора/.
6. При констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
7. При настъпване на съществени промени във финансирането на обществената поръчка, предмет на настоящия договор, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление от ВЪЗЛОЖИТЕЛЯ, веднага след настъпване на обстоятелствата.
8. С писмено уведомление от ВЪЗЛОЖИТЕЛЯ при установени от Държавен контролен орган груби нарушения на нормативната уредба.
9. При неподновяване или отнемане на лиценза на ИЗПЪЛНИТЕЛЯ за извършване на обществен превоз на пътници съгласно чл.7 от Закона за автомобилните превози и чл.10, ал.1 от Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта или съответното еквивалентно разрешително.
10. При наличието на други предпоставки в съответствие с изискванията на действащото националното законодателство.

**(2)** ВЪЗЛОЖИТЕЛЯТ може по всяко време до завършване и предаване на поръчката в съответствие с разпоредбите на Закона за обществените поръчки да се откаже от договора и да прекрати действието му. В този случай той е длъжен да заплати на ИЗПЪЛНИТЕЛЯ стойността на извършените до момента на отказа работи.

**(3)** ВЪЗЛОЖИТЕЛЯТ може да прекрати договора с 10 /*словом* десет/ дневно писмено предизвестие, когато след сключването на договора е доказано, че при провеждането на процедурата за избор на изпълнител на настоящия договор или при изпълнението на задължения по него са допуснати съществени нарушения на законодателството в областта на обществените поръчки.

**VI. ОТГОВОРНОСТ И НЕУСТОЙКИ.**

**Чл.11.** При неизпълнение на задължение по настоящия договор неизправната страна дължи на другата обезщетение за причинени вреди при условията на българското гражданско и търговско законодателство.

**Чл.12.** **(1)** При забава в извършването на превоз съгласно Разписанието /Приложение № 3/, неразделна част от този договор, ИЗПЪЛНИТЕЛЯТ дължи неустойка в размер на 20% /двадесет на сто/ от стойността на договора.

**(2)** При некачествено и/или лошо изпълнение, и/или пълно неизпълнение на договора като цяло ИЗПЪЛНИТЕЛЯТ дължи и неустойка в размер на 20% /двадесет на сто/ от стойността на договора.

**Чл.13.** В случай че ВЪЗЛОЖИТЕЛЯТ е в забава в дължимите плащания, същият дължи неустойка в размер на 0.5% /нула цяло и пет десети на сто/ от дължимите суми за всеки просрочен ден, но не повече от 20% /двадесет на сто/ от стойността на дължимите суми общо.

**Чл.14. (1)** При прекратяване на договора по чл.10, ал.1, т.2 или 3 страните не си дължат неустойки.

**(2)** При прекратяване на договора по чл.10, ал.1, т.4 или 10 виновната страна дължи неустойка в размер на 20% /двадесет на сто/ от стойността на договора.

**(3)** При прекратяване на договора по чл.10, ал.1, т.5, 6, 8 или 9 ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% /двадесет на сто/ от стойността на договора.

**(4)** При прекратяване на договора по чл.10, ал.1, т.7 ВЪЗЛОЖИТЕЛЯТ не дължи лихви, неустойки и пропуснати ползи на ИЗПЪЛНИТЕЛЯ, а само извършените и неразплатени дейности, доказани със съответните документи и фактури.

**Чл.15.** Всички щети, понесени от ВЪЗЛОЖИТЕЛЯ по вина на ИЗПЪЛНИТЕЛЯ, и/или като резултат от нискокачествено изпълнение на дейностите по договора и неспазване на условията на настоящия договор, ще бъдат възстановени за сметка на ИЗПЪЛНИТЕЛЯ.

**VІІ. ВЪЗСТАНОВЯВАНЕ.**

**Чл.16.** В случай че бъдат установени неправомерно изплатени от ВЪЗЛОЖИТЕЛЯразходи, при виновно неизпълнение от страна на ИЗПЪЛНИТЕЛЯ, последният се задължава да възстанови съответните дължими суми в срок от 5 /пет/ работни дни от получаване на искане за това по следната банкова сметка на ВЪЗЛОЖИТЕЛЯ:

Банка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BIC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Чл.17.** В случай че ИЗПЪЛНИТЕЛЯТ не възстанови исканите суми в упоменатия срок, ВЪЗЛОЖИТЕЛЯТ има право на обезщетение за забавено плащане в размер на законовата лихва за периода на просрочието.

**Чл.18.** Преведените средства от ВЪЗЛОЖИТЕЛЯ, но неусвоени от ИЗПЪЛНИТЕЛЯ, както и натрупаните лихви, глоби и неустойки в изпълнение на настоящия договор, подлежат на възстановяване по следната банкова сметка:

Банка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BIC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Чл.19.** Банковите такси, свързани с връщането на дължими суми на ВЪЗЛОЖИТЕЛЯ**,** са изцяло за сметка на ИЗПЪЛНИТЕЛЯ.

**VIIІ. ФОРСМАЖОРНИ ОБСТОЯТЕЛСТВА.**

**Чл.20. (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна незабавно след настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и свързаните с тях насрещни задължения се спира.

**IХ. КОНФИДЕНЦИАЛНОСТ.**

**Чл.21. (1)** ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на договора.

**(2)** ИЗПЪЛНИТЕЛЯТ няма право, без предварителното писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители, отговорни за изпълнението на поръчката. Разкриването на информация пред такъв служител се осъществява само в необходимата степен за целите на изпълнението на договора.

**(3)** ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**Х. ПРИЕМАНЕ НА РАБОТАТА.**

**Чл.22.** **(1)** Ежемесечното приемане на извършените услуги по превоз на ученици съгласно чл. 1 от настоящия договор се извършва от комисия с двустранно подписан приемателно-предавателен протокол.

**(2)** В протоколите по предходната алинея се отразяват обходените маршрути съгласно разписанието, броя курсове, изминатите километри и качеството на извършените работи. В случай на констатирано забавено, некачествено и/или лошо изпълнение или неизпълнение, същото се отразява в протоколите.

**(3)** При своята дейност комисията може да иска писмени обосновки, допълнителни доказателства и информация относно всички факти и обстоятелства, свързани с дейността й от ВЪЗЛОЖИТЕЛЯ и от ИЗПЪЛНИТЕЛЯ по настоящия договор.

**ХI. ГАРАНЦИЯ ЗА ИЗПЪЛНЕНИЕ.**

**Чл.23. (1)** Гаранцията за добро изпълнение на договорените работи е в размер на **5%** /пет на сто/ от прогнозната стойност на договора без ДДС, определена на база на дневния пробег в километри по направлението, прогнозния брой учебни дни и цената за превоз на километър в лева без ДДС по чл.3, ал.1, съставляваща сума в размер на \_\_\_\_\_\_\_\_ /*словом* \_\_\_\_\_\_\_\_\_\_\_\_\_\_\_\_\_\_\_\_\_/ лева.

**(2)** Гаранцията по предходната алинея е представена от ИЗПЪЛНИТЕЛЯ под формата на банкова/парична гаранция/застраховка.

**(3)** ИЗПЪЛНИТЕЛЯТ има право да промени формата на гаранцията от банкова в парична, като предходната гаранция се освобождава от ВЪЗЛОЖИТЕЛЯ в срок от 5 /пет/ календарни дни от предоставянето на новата форма на гаранция.

**(4)** При качествено, точно и съобразено с клаузите на настоящия договор изпълнение гаранцията се освобождава в срок до 30 дни след изпълнението на договора.

**(5)** В случай на забавено, некачествено, непълно или лошо изпълнение на договора или конкретни дейности по него ВЪЗЛОЖИТЕЛЯТ има право да усвои гаранцията до максималния й размер.

**(6)** ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентния съд.

**ХII. ЗАКЛЮЧИТЕЛНИ РАЗПОРЕДБИ.**

**Чл.24.** Промяна в адреса или банковата сметка на ИЗПЪЛНИТЕЛЯ се извършва по силата на уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

**Чл.25.** В случай на предявени претенции, възникнали противоречия или спорове по или във връзка с настоящия договор, или неговото нарушаване, се прилага следната процедура за уреждането им:

1. Засегнатата страна се задължава незабавно да уведоми писмено другата страна за естеството на предявяваната претенция, възникнало противоречие или спор, не по-късно от седем дни от момента на възникването.
2. При получаване на уведомлението по предходната точка, представителите на страните се задължават да започнат консултации с цел постигане разрешение на претенцията, възникналото противоречие или спор, по взаимно съгласие, без да се стига до прекъсване в хода на изпълнението на дейностите.

**Чл.26.** За всеки спор относно съществуването и действието на сключения договор или във връзка с неговото нарушаване, включително спорове и разногласия, относно действителността, тълкуването, прекратяването, изпълнението или неизпълнението му, както и за всички въпроси неуредени в този договор се прилага българското гражданско и търговско право, като страните уреждат отношенията си чрез споразумение. При непостигане на съгласие спорът се отнася за решаване пред компетентния съд.

**Чл.27.** Промени на настоящия договор се извършват по изключение само с писмено споразумение между страните при спазване на императивните разпоредби на ЗОП.

**Чл.28.** Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.

Настоящият договор се изготви в три еднообразни екземпляра – по два за ВЪЗЛОЖИТЕЛЯ и един за ИЗПЪЛНИТЕЛЯ.

**Неразделна част от настоящия договор са следните приложения:**

**Приложение № 1:** Техническо задание.

**Приложение № 2:** Техническо и Ценово предложение от офертата на ИЗПЪЛНИТЕЛЯ.

**Приложение № 3:** Разписание.

**Приложение № 4:** Документ за внесена гаранция за изпълнение.

**Приложение № 5:** Документи съгласно чл. 58, ал. 1 от ЗОП.

**Приложение № 6:** Заверено копие на валиден лиценз за извършване на обществен превоз на пътници съгласно чл.7 от Закона за автомобилните превози и чл.10, ал.1 от Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта /обн., ДВ, бр. 101 от 23.11.1999 г., посл. доп., бр. 69 от 11.09.2012 г., в сила от 12.12.2012 г./ или декларация/удостоверение за наличието на регистрация за обществен превоз на пътници от компетентните органи съгласно съответния национален закон, или еквивалентен документ.

**Приложение № 7:** Заверени копия от документите по чл.66 от Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта /обн., ДВ, бр. 101 от 23.11.1999 г., посл. доп., бр. 69 от 11.09.2012 г., в сила от 12.12.2012 г./ за предвидените за изпълнение на договора пътно/и превозно/и средство/а /ППС/ за обществен превоз на пътници и водач/и.

**Приложение № 8:** Заверени копия на документите, доказващи съответствието на предвидените водачи за изпълнение на поръчката с изискванията за минимална възраст, правоспособност за управление на моторни превозни средства от съответната категория и за психологическа годност, определени с наредбата по чл.7, ал.3 от Закона за автомобилните превози /ЗАП/ в съответствие с чл.7а, ал.2 от същия закон.

Този договор се сключи в четири еднообразни оригинални екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

................................ ..................................

**ФАХРИ АДЕМОВ МОЛАЙСЕНОВ ................................................**

*Кмет на община Мадан ....................................................................*

***.................................***

**ФИДАНКА ЦВЕТАНОВА УЗУНОВА**

*Главен счетоводител на община Мадан*

1. *Настоящият проект на договор се отнася за всички обособени позиции.* [↑](#footnote-ref-1)